								
Информација за кандидате
	

о конкурсном поступку за извршилачко радно место у Општинској управи општине Бајина Башта - Одељење за друштвене делатности, општу управу и заједничке послове


Радно место: 

1.Послови категоризације угоститељских објеката за смештај врсте кућа, апартмана, соба и сеоских туристичких домаћинстава, у звању млађи саветник, у Одељењу за друштвене делатности, општу управу и заједничке послове, у Општинској управи општине Бајина Башта

Датум објављивања конкурса: 16.06.2026. године 
Последњи дан за достављање пријаве на конкурс:   01.07.2026. године.
На шта је посебно важно да обратите пажњу у тексту конкурса:
Обратите пажњу на опис послова на радном месту како бисте проценили да ли Вам овај посао заиста одговара.Проверите да ли испуњавате све услове који се траже за посао, нарочито у делу образовања и радног искуства, јер ако нешто не испуњавате нећете моћи да учествујете на конкурсу.
Опис послова: Доношење решења о разврставању у категорије угоститељских објеката сеоских домаћинстава, апартмана и соба, ради уноса у Централни информациони систем у угоститељству и туризму (Е-Туриста) у складу са Законом о туризму .

Услови: стечено високо образовање из научне области економске или правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и најмање једну годину радног искуства у струци или најмање пет година проведених у радном односу код послодавца, положен државни стручни испит, познавање рада на рачунару (MS Office пакет и интернет), као и потребне компетенције за обављање послова радног места.

Како подносите пријаву на конкурс:

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.
Шифра пријаве се уноси у образац пријаве након што комисија састави списак кндидата међу којима се спроводи изборни поступак.
[bookmark: _Hlk153983594]Подносилац пријаве ће бити обавештен о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

Пријава се подноси само преко обрасца пријаве коју можете пронаћи на интернет презентацији општине Бајина Башта www.bajinabasta.rs или га  у штампаном облику можете преузети у писарници Општинске управе општине Бајина Башта, Општинска управа општине Бајина Башта, улица Душана Вишића бр.28., Бајина Башта.

Пријаву можете послати поштом на адресу: Општинска управа општине Бајина Башта, улица Душана Вишића бр.28., 31250 Бајина Башта, са назнаком: „За јавни конкурс“ и наводом радног места за које се пријава подноси или непосредно на писарницу Општинске управе општине Бајина Башта.


Пријаву можете попунити електронски или писано. Пријаву попуњавајте читко и прецизно, јер ако пријава није јасна или су неки подаци лоше уписани па нису јасни, нећемо прихватити Вашу пријаву. Пријаву обавезно морате својеручно потписати.

Обавезна поља која су означена * у обрасцу обавезно попуните, јер ако их не попуните нећете моћи да учествујете на овом конкурсу.
Које доказе достављате уз пријаву на конкурс:
Нисте дужни да доставите ниједан други доказ уз пријаву.
Када достављате остале доказе који се траже на овом конкурсу:
Све доказе које Вам будемо тражили током конкурса, морате да доставите у року од 5 радних дана од дана када добијете обавештење. Ако их не доставите у том року, бићете искључени из изборног поступка.
Шта је шифра пријаве:
Шифра пријаве је скуп бројева и слова који ћемо доделити Вашој пријави. О шифри ћете бити обавештени у року од три дана од дана када поднесете пријаву. Забележите, односно сачувајте вашу шифру јер ћете је уписивати на све тестове које будете радили у изборном поступку.
[bookmark: _Hlk153986759]Очекивани датум отпочињања изборног поступка: 

Са кандидатима чије су пријаве благовремене, допуштене, разумљиве и потпуне, изборни поступак, биће спроведен у просторијама Општинске управе Бајина Башта. О дану и времену спровођења изборног поступка кандидати ће бити обавештени телефоном или на контакте (бројеве телефона или адресе) које наведу у својим пријавама.

Шта је провера општих функционалних компетенција (ОФК):
На овом конкурсу ћемо путем тестова проверавати опште функционалне компетенције 

1.1. „Организација и рад органа аутономне покрајине, односно јединице локалне самоуправе у Републици Србији”–провераваће се путем теста на платформи Службе за управљање кадровима (електронским путем).
1.2. „Пословна комуникација”–провераваће се путем теста на платформи Службе за управљање кадровима (електронским путем).
1.3. „Дигитална писменост”–провераваће се путем теста на платформи Службе за управљање кадровима (електронским путем).

Све ове тестове ћете радити на рачунару. Ови тестови ће показати ниво Ваших општих функционалних компетенција.
Како да се припремите за проверу ОФК:
На линку https://kutak.suk.gov.rs/kutak-znanja/materijali-za-pripremu-ofk-jls/baza-pitanja-i-odogovora-iz-organizacije-i-rada-organa-ap-i-jls можете наћи базу питања за „Организацију и рад органа аутономне покрајине, односно локалне самоуправе у Републици Србији”. Из те базе ћете добити 20 питања на које треба да одговорите. 
На линку https://kutak.suk.gov.rs/kutak-znanja/rad-i-organizacija-drzavnih-organa-u-ap-i-jls     можете вежбати и проверити своје знање из ове области.
На линку https://kutak.suk.gov.rs/kutak-znanja/poslovna-komunikacija-za-ap-i-jls можете наћи примере питања са одговорима за ''Пословну комуникацију'' и припремити се за почетак изборног поступка. Ово су само примери и нису идентични као они који ће бити дати на тестирању.
На линковима:
 https://kutak.suk.gov.rs/kutak-znanja/materijali-za-pripremu-ofk/digitalna-pismenost-excel
https://kutak.suk.gov.rs/kutak-znanja/digitalna-pismenost
можете наћи материјал за припрему за компетенцију ''Дигитална писменост'' и припремити се за почетак изборног поступка. 
Колики је максимум бодова који можете остварити на провери ОФК:
На сваком појединачном тесту можете остварити максимално 3 бода, а укупно на сва три теста за ОФК максимално 9 бодова.

 Напомена: У погледу провере опште функционалне компетенције „Дигитална писменост” (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако кандидат поседује сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције „Дигитална писменост”, неопходно је да уз пријавни образац (уредно попуњен у делу „Рад на рачунару“), достави и тражени доказ у оригиналу или овереној фотокопији. Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

Шта је провера посебних функционалних компетенција (ПФК):
На овом конкурсу ће се проверавати да ли имате конкретна знања и вештине за рад на месту за које конкуришете. То су посебне функционалне компетенције. Провера ће се вршити Вашим излагањем/одговарањем на постављени задатак Комисије (усмена провера).
Које компетенције ће бити провераване наведено је у тексту огласа. 
ПФК које ће се проверавати:

1) Посебне функционалне компетенције за област рада:      
          
1. Стручно-оперативни послови 
Области знања и вештина: 
· Методе и технике опсервације, прикупљања и евидентирања података – провераваће се путем писане симулације (писмено);     
· Технике израде општих, појединачних и других правних и осталих аката– провераваће се путем писане симулације (писмено).

2. Административно-технички послови 
Области знања и вештина:
1) канцеларијско пословање;
2) методе и технике прикупљања података ради даље обраде;
3) технике евидентирања и ажурирања података у релевантним базама података;
4) технике израде потврда и уверења о којима се води службена евиденција;

2) Посебна функционална компетенција за одређено радно место:
    - Прописи из делокруга радног места: Закон о угоститељству и Закон о туризму и категоризација објеката за смештај– провераваће се путем писане симулације (писмено);

Током саме провере биће вам дозвољено да користите текстове ових закона и прописа, с обзиром на то да нас интересује да ли знате да их примењујете, а не да ли сте их научили напамет. 
На сајту Службе за управљање кадровима
 https://www.suk.gov.rs/extfile/sr/1643/Provera%20pfk.pdf
пронаћи ћете примере задатака за проверу ПФК. Сличну поставку задатака за проверу компетенција можете очекивати и у овом изборном поступку.

Колики је максимум бодова који можете остварити на провери ПФК.
Максимални број бодова који можете остварити у овој фази изборног поступка износи 18.

Шта се проверава на завршном разговору:
Када проверимо Ваше ПФК,  позваћемо вас на завршни разговор са Комисијом.
На завршном разговору ћемо проверавати ваше понашајне компетенције и мотивацију за рад на послу за који сте се пријавили.
Шта су понашајне компетенције:
У савременом пословном окружењу није битно само које послове радите већ и како их обављате. Одговор на то питање дају понашајне компетенције.
Оне представљају скуп ваших карактеристика – способности, особина, ставова, вештина, које утичу на то како ћете се понашати у радној ситуацији и колико ћете успешно обављате послове.
На овом конкурсу процењиваћемо на који начин користите информације и како управљате информацијама док радите, како управљање задацима и да ли сте усмерени на остваривање резултата, да ли сте у раду оријентисани ка учењу и променама, на који начин изграђујете и одржавате професионалне односе, да ли сте савесни, посвећени свом послу и имате интегритет. Све ово су понашајне компетенције.
. 

Како се проверавају понашајне компетенције:

Провера понашајних компетенција: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност и посвећеност и интегритет - провераваће се путем интервјуа базираног на компетенцијама
Понашајне компетенције провераваће лице које је обучено да их проверава.
Приликом интервјуа биће вам постављана питања у вези са вашим претходним професионалним искуством. Од вас ће се тражити да јасно опишете како сте се понашали у конкретним радним ситуацијама на радним местима на којима сте радили.
Лице које води интервју ће вам постављати различита питања, а у одговорима ће очекивати да опишете ситуацију о којој сте питани, Ваше поступке, шта сте урадили, о чему сте тада размишљали, како сте се осећали, каква је била реакција Ваших сарадника или претпостављених, какве су биле последице по Вас и организацију и др.
Како да се припремите за процену понашајних компетенција:
Припрема за проверу понашајних компетенција не подразумева учење одређених прописа или неких других садржаја.
Потребно је да се пре доласка на проверу присетите ситуација из свог радног искуства када сте били у прилици да примените неке од тих компетенција (односно понашања) како бисте успешно обавили неки задатак, завршили посао или постигли циљ.
Размислите шта сте тада тачно радили, како сте поступили, како сте се осећали, какав је био исход таквог поступка у односу на вас и у односу на сараднике и организацију.
Потребно је да на интервју дођете одморни, концентрисани и припремљени да током сат времена разговора прикажете себе, односно своје компетенције, најбоље што можете.
Колики је максимум бодова који можете добити на понашајним компетенцијама:
Максимум бодова на понашајним компетенцијама који можете добити је 15.
Шта се проверава на завршном разговору:
Када проверимо Ваше Понашајне компетенције,  позваћемо Вас на завршни разговор са Комисијом.
На завршном разговору ћемо проверавати Вашу мотивацију за рад на послу за који сте се пријавили и прихватање вредности јединице локалне самоуправе.
Како да се припремите за процену мотивације:
Мотивацију дефинишемо као нашу унутрашњу снагу да своје понашање усмеримо ка циљу којем тежимо. Тај „покретач у нама” је веома битан за успешно обављање неког посла, те ће на завршном разговору Комисија процењивати колико је изражена ваша мотивација за рад на радном месту за које сте се пријавили.
Такође, цениће и Ваш однос према организацији. Пристајање уз вредности односи се на усклађеност ваших ставова са вредностима организације у којој желите да радите. Те вредности су: лојалност, професионалност, етичност и сл.
За ову врсту разговора са Комисијом припремите се тако што ћете прикупити што више информација о органу и радном месту за које сте поднели пријаву (путем интернет странице, преко познаника, пријатеља…).
Добро промислите о кључним детаљима из Ваше биографије, као и о разлозима због којих сте изабрали радно место за које сте се пријавили и припремите се да их адекватно представите.
Колики је максимум бодова који можете добити на завршном разговору за процену мотивације:
Максимум бодова на завршном разговору на којем се процењује мотивација кандидата је 3.
Како ћете бити обавештавани у вези са конкурсним поступком:
Сва потребна обавештења и позиве за учешће у изборном поступку добијаћете на контакте које сте навели у обрасцу пријаве. Имејл-адреса и број телефона за контакт.
Проверавајте редовно своју електронску пошту, као и сајт органа који је огласио конкурс како бисте имали увид у ток поступка.

Шта да радите ако желите да уложите жалбу:
Ако сматрате да су се у изборном поступку десиле неправилности које су могле утицати на исход конкурсног поступка, имате право да затражите да извршите увид у конкурсну документацију, као и да уложите жалбу на:
· решење којим је одбачена ваша пријава;
· решење о пријему у радни однос изабраног кандидата (ако сте били кандидат у изборном поступку);
· решење о неуспеху јавног конкурса (ако сте били кандидат у изборном поступку).
На сваком решењу ће писати коме и у ком року можете да се жалите.

Коме се можете обратити за подршку у овом конкурсном поступку:
Ако нисте сигурни или имате неке недоумице или нејасноће у вези са овим конкурсом, и целим током изборног поступка, можете се обратити Слободанки Тадић, Руководиоцу Одељења за друштвене делатности, општу управу и заједничке послове у Општинској управи општине Бајина Башта. 

Контакт телефон је 031/866-299 - сваког радног дана од 7,00 до 15,00 часова.



	
Желимо Вам пуно успеха у изборном поступку!
                                                                                     


Општинска управа општине Бајина Башта 
